- Formula 1™ se vede în AntenaPLAY! Nu rata Marele Premiu al Australiei duminică, de la ora 6:00!
O tânără din București a fost jefuită de iubitul cunoscut pe internet, care a înșelat-o prin metoda "50 Shades of Gray". Cazul atrage atenția asupra metodelor moderne de întâlniri și a faptului că aplicațiile de dating reprezintă terenul perfect pentru escrocii sentimentali să își înșele victimele.
"50 Shades of Gray", noua metodă a escrocilor romantici de pe aplicațiile de întâlniri. Avertismentul autorităților
Tânăra de 28 de ani din București l-a cunoscut pe bărbatul de 32 de ani în luna decembrie a anului trecut pe o aplicație de întâlniri. S-au văzut de mai multe ori, iar, la un moment dat, după ce i-a câștigat încrederea, l-a chemat la ea acasă. Acolo, tânărul i-a propus un joc sexual, în care a legat-o la ochi, ca să nu vadă nimic, și la mâini, timp în care i-a furat mai multe lucruri din casă, inclusiv telefonul mobil și cardurile bancare, cu care a și făcut cumpărături în valoare de 5.000 de lei, potrivit digi24.ro.
Incidentul a fost reclamat la poliție, iar bărbatul se află acum în arest pentru o perioadă de 30 de zile. Autoritățile avertizează persoanele care intră pe aplicațiile de dating să fie atente la mai multe aspecte.
În primul rând, în momentul în care încep să iasă cu cineva, să îi verifice numele pe internet. În anul 2024, aproape toată lumea are o amprentă online, fie rețea socială, fie o școală absolvită, astfel că acesta poate fi un punct de plecare.
În al doilea rând, este foarte important să se acorde atenție vorbelor și faptelor. De asemenea, foarte important: persoanele cunoscute pe aplicațiile de dating nu trebuie invitate acase imediat sau într-un timp scurt.
Totodată, nu trebuie efectuate transferuri bancare, iar cei care aleg să se întâlnească cu persoane cunoscute în mediul online se pot sfătui cu prietenii care să le spună ce cred ei sau ce impresie au despre o persoană anume, potrivit sursei citate mai sus.